
Приложение №3








УКАЗАНИЯ ЗА УЧАСТИЕ
В ПРОЦЕДУРА ЗА ИЗБОР НА ПАРТНЬОРСКИ ОРГАНИЗАЦИИ НА ОБЩИНА ВРАЦА

за подготовка и реализиране на проект за изпълнение на мерки
за приобщаване на уязвими групи по интегрирана процедура 
BG05M9OP001‐2.056 ‐ „СОЦИАЛНО‐ИКОНОМИЧЕСКА ИНТЕГРАЦИЯ НА УЯЗВИМИ ГРУПИ. ИНТЕГРИРАНИ МЕРКИ ЗА ПОДОБРЯВАНЕ ДОСТЪПА ДО ОБРАЗОВАНИЕ“ – КОМПОНЕНТ 2, чрез директно предоставяне на безвъзмездна финансова помощ по Оперативна програма „Развитие на човешките ресурси” 2014-2020 г. и Оперативна програма „Наука и образование за интелигентен растеж” 2014-2020 г.



















Враца, 2020 г.








1. ОБЩА ИНФОРМАЦИЯ ЗА ПРОЦЕДУРАТА
По ОП „Развитие на човешките ресурси“ 2014‐2020 г. и ОП „Наука и образование за интелигентен растеж“ 2014‐2020 е отворена процедура за предоставяне на безвъзмездна финансова помощ „СОЦИАЛНО‐ИКОНОМИЧЕСКА ИНТЕГРАЦИЯ НА УЯЗВИМИ ГРУПИ. ИНТЕГРИРАНИ МЕРКИ ЗА ПОДОБРЯВАНЕ ДОСТЪПА ДО ОБРАЗОВАНИЕ“–КОМПОНЕНТ 2.

Общата цел на процедурата е да допринесе за повишаване качеството на живот, социалното включване и намаляване на бедността, както и до трайната интеграция на представителите на уязвими групи чрез реализацията на комплексни мерки и прилагането на интегриран подход.

Специфичните цели на процедурата са насочени към подкрепа за социално включване чрез изпълнение на дейности и мерки в следните четири направления:
· Подпомагане интеграцията на пазара на труда на уязвимите групи (Направление 1);
· Осигуряване на достъп до образование и обучение (Направление 2);
· Подобряване достъпа до социални и здравни услуги (Направление 3);
· Развитие на местните общности и преодоляване на негативните стереотипи (Направление 4).
Интегрираната процедура за директно предоставяне на безвъзмездна финансова помощ „СОЦИАЛНО‐ИКОНОМИЧЕСКА ИНТЕГРАЦИЯ НА УЯЗВИМИ ГРУПИ. ИНТЕГРИРАНИ МЕРКИ ЗА ПОДОБРЯВАНЕ ДОСТЪПА ДО ОБРАЗОВАНИЕ“ – се изпълнява в два самостоятелно обособени компонента(процедури) ‐ Компонент 1 и Компонент 2.

Целта на Компонент 2 по настоящата процедура за директно предоставяне на безвъзмездна финансова помощ е посредством реализирането на т.нар. „меки мерки“ (интеграцията на пазара на труда,достъп до образование и обучение, достъпа до социални и здравни услуги) в рамките на ОП РЧР и ОП НОИР да се допълнят изпълняваните инвестиционни проекти от общините‐бенефициенти по Приоритетна ос 1 на ОПРР 2014‐2020 г, с включени мерки за изграждане на социални жилища.

Община Враца има приета от Управляващия орган на ОП „Региони в растеж“ Инвестиционна програма, в която са включени мерки за изграждане на социални жилища. Изискването е тези мерки да бъдат съчетани с  други програми в областта  на  образованието, здравеопазването, социалното приобщаване и заетостта. През месец май 2020 г. стартира изпълнението на проект „Реконструкция и ремонт на общински жилища в съвременни социални жилища за настаняване на уязвими групи от населението и други групи в неравностойно положение“. В договорните взаимоотношения с ползвателите на социалните жилища ще бъдат заложени изисквания за посещение на образователна институция от децата в училищна възраст; включване  на  безработните  в  образователно-квалификационните  програми,  както  и  в програми за осигуряване на заетост, предложени от общината. Задължително е ползвателите на социални жилища да  имат  избран  личен  лекар и родителите  да  водят  децата  си  на задължителните имунизации и проверка на здравния им статус.
Община Враца ще кандидатства с проект по настоящата процедура, като реализацията му ще позволи по взаимодопълващ начин да бъдат използвани възможностите на двете 
оперативни програми. 






Целта на проектното предложение по интегрираната схема за приобщаване на уязвими групи е трайната интеграция на най-маргинализираните общности, вкл. ромите чрез реализацията на комплексни мерки, които да допринесат за подпомагане на тяхната интеграция на пазара на труда, осигуряване на достъп до образование, обучение и здравни услуги, преодоляване на негативните стереотипи. Предвиждат се дейности, свързани с подобряване на образователната среда, превенция за отпадане от училище, професионално информиране и консултиране, включване на представители на целевите групи в стажуване или чиракуване, предоставяне на индивидуални консултации и социално-здравна медиация, превенция на противообществени прояви, популяризиране културната идентичност на етнически общности, провеждане на информационни кампании за преодоляване на негативни обществени нагласи и прояви на дискриминация.
По процедурата партньорството е задължително и по двете оперативни програми.
Асоциирани партньори на общината са Агенция по заетостта, Агенция за социално подпомагане, Регионална здравна инспекция и Министерство на образованието и науката.
За изпълнение на дейностите, които ще се финансират по ОП РЧР, партньорството с поне една неправителствена организация и един работодател е задължително. Допустимо е наличието на повече партньори. Допустимо е партньорството между общини.
За изпълнение на дейностите, които ще се финансират по ОП НОИР от настоящата процедура, партньорството с поне едно училище и/или една детска градина е задължително!
Всеки партньор трябва е избран на база публична и прозрачна процедура за избор, гарантираща свободна и лоялна конкуренция, равнопоставеност и недискриминация на всички организации, които биха желали да участват в изпълнението на проекта като партньори. Съгласно условията за кандидатстване по процедура за директно предоставяне на безвъзмездна финансова помощ „СОЦИАЛНО‐ИКОНОМИЧЕСКА ИНТЕГРАЦИЯ НА УЯЗВИМИ ГРУПИ. ИНТЕГРИРАНИ МЕРКИ ЗА ПОДОБРЯВАНЕ ДОСТЪПА ДО ОБРАЗОВАНИЕ“ – К2 и задължителното условие от същите, Община Враца обявява процедура за избор на партньорски организации за подготовка и изпълнение на проект по Процедурата. 

Процедурата за избор на партньори ще стартира на 10.11.2020 г. с публикуване на покана на официалната страница на Община Враца.
Срокът за подаване на Заявления от кандидат‐партньори е до 18.11.2020 г. при следните условия:

2. ДОПУСТИМИ ПАРТНЬОРИ И ИЗИСКВАНИЯ
Допустими партньори за дейностите по ОП РЧР:
· Неправителствени организации;
· Центрове за информация и професионално ориентиране;
· Читалища;
· Работодатели (съгласно КТ);
· Доставчици на социални и здравни услуги;
· Социални предприятия и кооперации на хора с увреждания;
· Обучителни организации и институции;
· Общини.




Допустими партньори за дейностите по ОП НОИР:
· Държавни и общински детски градини;
· Държавни и общински училища;
· Юридическите лица с нестопанска цел, определени за извършване на общественополезна дейност, избрани в съответствие с глава 8 от ЗМСМА.
В случаите на желание за партньорство от страна на училищата и детските градини (за дейностите по ОП НОИР) следва да се представят анализираните и идентифицирани нужди на целевите групи и съответните за това доказателства.

Важно! Всички партньори–училища, детски градини, ЮЛНЦ, които изпълняват проекти по процедури BG05M2OP001‐3.001 „Подкрепа за предучилищното образование и подготовка на деца в неравностойно положение“ и BG05M2OP001‐3.002 „Образователна интеграция на учениците от етническите малцинства и на учениците, търсещи или получили международна закрила“, следва да опишат как ще се разграничават проектите, ако същите се застъпват в периода на изпълнение и как ще бъдат надграждани вече приключилите проекти. Партньорите‐държавни или общински училища и детски градини, които участват в изпълнението на проекти по процедури „Подкрепа за успех“ и „Активно приобщаване в системата на предучилищното образование“ по ОП НОИР при кандидатстване по тази процедура описват как ще се разграничават и надграждат проектите, когато същите се застъпват в периода на изпълнение.

Партньорите-ЮЛНЦ за дейностите по ОП НОИР, също следва да бъдат избрани, съгласно глава 8 от ЗМСМА, чрез публично оповестена покана на интернет страницата на общината.

ВАЖНО!
Допустимо е една неправителствена организация да бъде партньор само в едно проектно предложение, като може да изпълнява дейности, както следва:
1. Само по ОП РЧР  или
2. Само по ОП НОИР
или
3. По двете оперативни програми.
В случай на опция 3, партньорът следва да отговаря на изискванията на двете оперативни програми като задължително се описва капацитета му за изпълнение на заложените дейности за всяко едно от съответните направления.

3. ИЗИСКВАНИЯ КЪМ КАНДИДАТИТЕ ЗА ПАРТНЬОР
3.1. Доказателство за финансов капацитет ‐ Всички партньори са длъжни да разходват средства по проекта (ПМС 162/2016 г, т.5 от Допълнителните разпоредби) и трябва да докажат, че разполагат с финансов капацитет.
По ОП РЧР: Счетоводен баланс за предходната финансова година (индивидуален) ‐изготвен и подписан, съгласно Закона за счетоводството (приложимо само за партньори, различни от държавните администрации‐първостепенни и второстепенни разпоредители с бюджет и такива, които не са подали към НСИ финансови отчети за предходната финансова година).










· За партньорите, които са различни от общини и не са новосъздадени организации, се извършва служебна проверка в Националния статистически институт (НСИ) на данните от счетоводния баланс на организацията за последната финансова година (текуща печалба/загуба, стойност на собствения капитал и стойност на актива). В случай че партньорите не са представили в НСИ финансови отчети за предходната финансова година, следва да се приложи счетоводният. 
· За новорегистрираните/новосъздадените организации – на етап подаване на документи, се прилага счетоводен баланс за месеците, през които организацията е съществувала през текущата година.
· За партньор-второстепенен разпоредител с бюджетни средства ‐ прилага се писмо за подкрепа (в свободна форма) от съответния първостепенен разпоредител или друг документ, с който се потвърждава/доказва, че утвърдените им разходи по бюджета за текущата година, са по‐високи от размера на исканата БФП, която ще разходва партньора.
· [bookmark: _GoBack]Когато партньорът е община, се извършва служебна проверка от оценителната комисия в Закона за държавния бюджет за текущата година.
по ОП НОИР: За партньори – ЮЛНЦ финансовият капацитет се доказва с приложен счетоводен баланс и отчет за приходите и разходите за текущата и за предходната година.
· Когато партньори са държавни и общински училища и детски градини, същите следва да представят документ от съответния първостепенен разпоредител, с който се потвърждава/доказва, че утвърдените им разходи по бюджета за текущата година, са по‐високи от размера на исканата БФП, която ще разходват.
Финансовият капацитет се изчислява на база Методика за оценка на финансовия капацитет на партньорите по процедура „Социално‐икономическа интеграция на уязвими групи. Интегрирани мерки за подобряване достъпа до образование“ – Компонент 2, финансирана по Оперативна програма „Развитие на човешките ресурси“ 2014 –2020 и Оперативна програма „Наука и образование за интелигентен растеж“ 2014 –2020 (папка „Приложения за информация“ към Условията за кандидатстване).
· Когато партньорът е второстепенен разпоредител с бюджетни средства ‐ следва да представи писмо за подкрепа (в свободна форма) от съответния първостепенен разпоредител или друг документ, с който се потвърждава/доказва, че утвърдените им разходи по бюджета за текущата година, са по‐високи от размера на исканата БФП, която ще разходва партньора. Счита се, че организацията разполага с необходимия финансов капацитет, ако утвърдените разходи по бюджета на второстепенния разпоредител за текущата година са по високи от размера на исканата БФП, която ще разходва партньорът.
· Когато партньори са държавни и общински училища и детски градини, същите следва да представят документ от съответния първостепенен разпоредител, с който се потвърждава/доказва, че утвърдените им разходи по бюджета за текущата година, са по‐високи от размера на исканата БФП, която ще разходват. Счита се, че организацията разполага с необходимия финансов капацитет, ако утвърдените разходи по бюджета на второстепенния разпоредител за текущата година са по‐високи от размера на исканата БФП, която ще разходват.
3.2. Оперативен капацитет – приложимо за всички партньори.
Всеки партньор следва да има поне 1 година опит в управление/изпълнение на проекти и/или опит в изпълнение на дейности, подобни на тези, включени в проектното предложение. В случай, че партньорът притежава опит в изпълнение на проекти, информацията следва да обхваща не повече от 3 проекта, изпълнени през последните 5 години.
Организациите, които са партньор следва да опишат и оперативния си капацитет за изпълнение на проекти на местно ниво. Доказване на оперативен капацитет става с 
подходящи за целта документи – брой заети лица и трудови договори на наетите по места лица, договори за ползване/наем на местни офиси и оборудване, договори за партньорски проекти със съответния бенефициент, други доказателства по целесъобразност.

3.3. Специфични изисквания за допустимост на партньорите за дейностите по ОП РЧР:
· Партньорът е лице, със самостоятелна правосубектност, регистрирано и имащо право да осъществява дейност на територията на Република България в съответствие с действащото българско законодателство (неприложимо за партньори общини).
· Партньорът отговаря на изискванията за предоставяне на минимални помощи, в  съответствие с Регламент (ЕС) № 1407/2013 (неприложимо за партньори общини). Данните за получените предходни минимални помощи следва да бъдат надлежно посочени от партньорите в Декларация за получените минимални и държавни помощи (Приложение ІV към Условията за кандидатстване).
· Партньорът е вписан в регистъра на Агенцията за социално подпомагане (АСП) като доставчик на социални услуги (когато е приложимо) по реда на Закона за социално подпомагане /ЗСП/.
· В случай че партньорът ще извършва обучение по професионална квалификация, същият следва да притежава активна лицензия от НАПОО за професиите и/или специалностите, по които ще провежда обучението. Това обстоятелство ще се проверява служебно от оценителната комисия.
· В случай че партньорът ще извършва професионално информиране и консултиране, същият следва да притежава активна лицензия за професионално ориентиране, издадена от НАПОО. Това обстоятелство ще се проверява служебно от оценителната комисия.
· Партньорът е вписан в регистъра на Агенция за хората с увреждания в случай, че е кооперация на хора с увреждания. Това обстоятелство ще се проверява служебно от оценителната комисия.
· Партньорите по ОП РЧР е необходимо да разполагат със следните членовете към неговия екип (в зависимост от дейностите които ще изпълняват):
· Експерт здравеопазване:
· Образование: Висше образование минимум степен „магистър“ по специалности „Медицина“, „Здравен мениджмънт“, „Обществено здравеопазване“, „Опазване и контрол на общественото здраве“, „Социална работа и медиация“ или еквивалентни съгласно Постановление № 125 на МС от 24.06.2002 за утвърждаване Класификатор на областите на висше образование и професионалните направления или еквивалентна квалификация; 
· Общ професионален опит: минимум 5 години общ професионален опит
· Специфичен опит: минимум 2 години опит в изпълнението на дейности за превенция и профилактика на заразни и/или социално‐значими заболявания.
· Експерт социални дейности и политики:
· Образование: Висше образование минимум степен „бакалавър“ по специалности „Социални дейности“, „Социална педагогика“ или еквивалентни съгласно Постановление № 125 на МС от 24.06.2002 за 
· утвърждаване Класификатор на областите на висше образование и професионалните направления или еквивалентна квалификация.
· Общ професионален опит: минимум 5 години общ професионален опит
· Специфичен опит: минимум 2 години опит в социална работа на терен.
· 
3.4. Специфични изисквания за допустимост на партньорите за дейностите по ОП НОИР:
· Партньори, които изпълняват проекти по процедури BG05M2OP001‐3.001 „Подкрепа за предучилищното образование и подготовка на деца в неравностойно положение“ и BG05M2OP001‐3.002 „Образователна интеграция на учениците от етническите малцинства и на учениците, търсещи или получили международна закрила“ по ОП НОИР, както и по Компонент 1 на интегрираната процедура между двете оперативни програми, при кандидатстване по настоящата процедура следва да опишат как ще се разграничават проектите, ако същите се застъпват в периода на изпълнение и как ще бъдат надграждани вече приключилите проекти. Партньорите‐държавни или общински училища и детски градини, които участват в изпълнението на проекти по процедури „Подкрепа за успех“ и „Активно приобщаване в системата на предучилищното образование“ по ОП НОИР при кандидатстване по тази процедура описват как ще се разграничават и надграждат проектите, когато същите се застъпват в периода на изпълнение.
· С цел изпълнение изискването за оперативен капацитет на партньорите по ОП НОИР се признава такъв на самия партньор, а не само на членовете на неговия екип.
· Партньорите по ОП НОИР е необходимо да разполагат със следните членове към екипите си:
· Експерт образователни дейности:
· Образование: висше образование, минимум бакалавър или еквивалентна образователна степен в областите  „Педагогика“, „Социални, стопански и правни науки“ или „Хуманитарни науки“, съгласно Постановление № 125 на МС от 24.06.2002 г. за утвърждаване Класификатор на областите на висше образование и професионалните направления или еквивалентна квалификация.
· Общ професионален опит: минимум 5 години общ професионален опит
· Специфичен опит: минимум 2 години опит в работата с деца и ученици от етническите малцинства.
· Експерт психолог:
· Образование: Висше образование минимум степен „магистър“ по специалност „Психология“ или еквивалентна съгласно Постановление № 125 на МС от 24.06.2002 за утвърждаване Класификатор на областите на висше образование и професионалните направления или еквивалентна квалификация.
· Общ професионален опит: минимум 5 години общ професионален опит
· Специфичен опит: минимум 2 години опит в работа с деца и непълнолетни лица.

3.5. ДОПУСТИМИ АСОЦИИРАНИ ПАРТНЬОРИ
При подготовката и изпълнението на интегрираните проектни предложения по настоящата процедура е задължително да бъдат включени асоциирани партньори.
Допустими асоциирани партньори по ОП РЧР:
· Агенцията по заетостта, Агенцията за социално подпомагане, Държавна агенция за закрила на детето и техните звена (дирекции);
· Регионални здравни инспекции;
· Областни администрации;
· Неправителствени организации;
· Министерство на образованието и науката.
В проектното предложение като задължителни асоциирани партньори трябва да бъдат включени Агенция по заетостта, Агенция за социално подпомагане и Регионална здравна инспекция.
Допустими асоциирани партньори по ОП НОИР:
· Агенцията по заетостта, Агенцията за социално подпомагане, Държавна агенция за закрила на детето и техни звена или дирекции);
· Регионални здравни инспекции;
· Областни администрации;
· Юридическите лица с нестопанска цел, определени за извършване на общественополезна дейност;
· Министерство на образованието и науката.
Като задължителен асоцииран партньор трябва да бъде включено Министерство на образованието и науката.

Всички кандидати (без общини и общински/държавни училища и детски градини) трябва да отговарят на изискванията за предоставяне на минимални помощи, в съответствие с Регламент (ЕС) № 1407/2013. 

4. ЗАДЪЛЖИЕЛНИ ДОПУСТИМИ ДЕЙНОСТИ ОТ ДВЕТЕ ОПЕРАТИВНИ ПРОГРАМИ – ОП РЧР И ОП НОИР
І. Направление „Подобряване достъпа до заетост”:
Допустими дейности по ОП РЧР:
1. Активиране на икономически неактивни лица – идентифициране и съдействие за регистрация в дирекция „Бюро по труда”.
2. Посредничество за намиране на работа –информиране и/ или консултиране на търсещите работа лица и на работодателите; насочване за включване в професионални обучения; подкрепа за формиране на трудови навици чрез включване в субсидирана заетост; мотивиране за активно поведение на пазара на труда; съдействие за намиране на подходяща работа, насочване към интервю с работодател за конкретно работно място.
3. Професионално информиране и консултиране; психологическо подпомагане - подпомагане на лицата от целевата група при избор на подходяща професия/специалност, съобразно психофизическите особености и личностните им интереси; избор на кариерно развитие; избор на подходящо обучение, включително обучаващи институции; психологическо подпомагане (техники за справяне със стреса и повишаване самооценката, придобиване на умения за успешно справяне на работното място и/или адаптиране към работните условия и др.).
4. Мотивиране за активно поведение на пазара на труда - мотивационни обучения, стимулиране и насочване на лицата към придобиване на умения за активно поведение на пазара на труда, вкл. към придобиване на професионална квалификация и/или включване в заетост.
5. Предоставяне на обучение за придобиване на професионална квалификация или ключова компетентност:
5.1. Обучения за придобиване на професионална квалификация:
Професионалното обучение се осъществява в съответствие с изискванията на Закона за професионалното образование и обучение (ЗПОО) и се удостоверява със съответните документи съгласно чл. 38, ал. 2 и ал. 3 от ЗПОО. Допустимо е обучението единствено по професии и специалности включени в Списъка на професиите за 
професионално образование и обучение, утвърден от министъра на образованието и науката: https://www.mon.bg/?go=page&pageId=2&subpageId=295.
5.2 Обучения по ключови компетентности:
Изборът на лица за включване в обучение за съответната ключова компетентност следва да се извърши след провеждане на входящ тест от обучаващата организация/институция за определяне на нивото. При по-голям брой лица (например повече от 15 лица), включени в обучение, лицата следва да бъдат разпределени по групи в зависимост от вида обучение за постигане на максимална ефективност.
6. Наемане на трудови медиатори, мениджъри на случай и психолози - мотивиране на безработните за ползване на социална, здравна, образователна и психологическа подкрепа; оказване на посредничество между безработните и институциите, допълващи по ефективен начин посредническите услуги, предоставяни от Бюрата по труда като асоцииран партньор в рамките на настоящата процедура за директно предоставяне.
7. Включване в стажуване или чиракуване:
Стажуването е изпълнение на работа под надзора на определено от работодателя лице - наставник, с цел усвояване на практически умения по придобитата професия или специалност.
Чиракуването е обучение на конкретно работно място, редувано с обучение в образователната система. Придобиването на професионална квалификация по този начин се явява подходяща форма за обучение на младежите, които са останали без необходимото образование. Работодателят е длъжен по време на чиракуването да осигури обучение на наетото лице на конкретното работно място от наставник. Всеки наставник може да отговаря за максимум 7 лица – представители на целевата група.
Наставникът ще подпомага лицата включени в стажуване и чиракуване за период до 6 месеца. Наставникът трябва да отчете минимум 40 часа месечно като наставник, за да получи съответно възнаграждение за това. Наставник може да бъде лице от същото предприятие, което притежава квалификация по същата или сходна професия, по която ще се провежда чиракуването и стажуването, и не по-малко от три години трудов стаж или професионален опит по тази професия.
8. Насърчаване на самостоятелната заетост - активиране, насърчаване и предоставяне на възможност на безработни лица и хора в неравностойно положение, попадащи в обхвата на целевата група да участват пълноценно в икономическия живот на страната, посредством насърчаването им за стартиране на самостоятелната стопанска дейност. Допустими са дейности по индивидуално консултиране относно регистриране, възможности за финансиране, стартиране и управление на самостоятелната стопанска дейност по ЗНЗ и ЗМСП.
9. Включване в заетост:
Тази мярка е насочена към наемане на безработни лица и неактивни лица от целевата група на длъжности, попадащи в обхвата на единични групи професии от 2 до 9 клас според НКПД 2011 г., за период до 12 месеца в рамките на проекта. За да бъдат наети на работа, лицата от целевата група е необходимо да не са били служители при същия работодател до 4 месеца преди назначаването им на работа по настоящия проект.
ІІ. Направление „Подобряване достъпа до образование”:
По ОП РЧР са допустими дейности, свързани с образователна медиация сред ученици, нуждаещи се от обща и специфична, допълнителна подкрепа, застрашени от отпадане от училище:
1. Насочване към мерки за превенция на ранното отпадане от училище;
2. Насочване към мерки за интеграция в образователната система на деца и младежи;
3. Подобряване достъпа до образователни услуги за ранно детско развитие.
По ОП РЧР ще бъдат подкрепяни инициативи за осигуряване на достъп до образование, до момента, в който децата и учениците се включат в образователния процес. По ОП РЧР няма да бъдат финансирани дейности, осъществяващи се на територията  на  детската  градина  или  училището,  които  са  част  от  формалния образователен процес и попадат в обхвата на мерките, подкрепяни от ОП НОИР.
По ОП НОИР са допустими следните дейности:
1. Допълнително обучение по български език за децата и учениците (вкл. за децата и учениците, търсещи или получили международна закрила), за които българският език не е майчин;
2. Допълнителни занимания със застрашени от отпадане от училище ученици от етническите малцинства и учениците, търсещи или получили международна закрила;
3. Реинтегриране в образователната система на младежи до 18 г., отпаднали от училище;
4. Осигуряване на подходяща образователна среда за включване на учениците от ромски произход от обособените по етнически признак училища чрез поетапен прием в училища извън ромските квартали (вкл. транспортирането им при необходимост от ромските квартали/махали в градовете до училище);
5. Подобряване на образователната среда в детски градини и училища, извън ромските махали в градовете, в които се обучават интегрирано деца и ученици от етническите малцинства и търсещи или получили международна закрила;
6. Кариерно консултиране и професионално ориентиране на учениците от етническите малцинства и търсещи или получили международна закрила;
7.	Осигуряване, при необходимост, на психологическа подкрепа за децата и учениците от етническите малцинства и търсещи или получили международна закрила;
8.	Подкрепа на ученици от етническите малцинства за продължаване на образованието в гимназиалния етап и за успешно завършване на средно образование;
9.	Насърчаване участието на родителите в образователния процес;
10.	Работа с родителите от етническите малцинства и/или с родители, търсещи или получили международна закрила, които възпрепятстват децата си от редовно посещаване на детска градина или учебни занятия;
11.	Работа с родители без разлика от етническия им произход за разясняване ползите от образователната интеграция и приемането на различието;
12.	Преодоляване на негативни обществени нагласи, основани на етнически произход и културна идентичност (включително чрез провеждане на информационни 
кампании, насочени към недопускане на дискриминация, основана на раса, етнически произход или религиозна принадлежност).

ВАЖНО за мерките по ОП НОИР:
1) Участници могат да бъдат и деца и ученици, които не са представители на етнически малцинствени групи, с цел постигане на интеграционен ефект от изпълнението на операцията.
2) Допустимите дейности следва да се изпълняват за първи път или да имат допълващ и/или надграждащ ефект спрямо финансирани до момента програми в областта на интеграцията на децата и учениците от етническите малцинства, финансирани от националния бюджет, бюджета на ЕС и други донорски програми.







3)	С цел избягване на двойното финансиране, кандидатите и техните партньори по настоящата процедура следва да попълнят Декларация на кандидата - Приложение I и Декларация на партньора/асоцииран партньор– Приложение III, както и т.16 от Формуляра за кандидатстване. В т. 16. следва да се описват финансирането, дейностите и целевата група по други проекти и/или програми, ако е приложимо.
По настоящата процедура дейности, за които в проектното предложение не е доказан неикономически характер и се изпълняват от ЮЛНЦ, се считат за икономически дейности и разходите за тях не се финансират от безвъзмездната финансова помощ по ОП НОИР.

ІІІ. Направление „Подобряване достъпа до социални и здравни услуги”:
По ОП РЧР са допустими дейности свързани с подобряване на достъп до социални и здравни услуги, кампании за повишаване здравната култура, беседи и лекции с цел превенция, както и включване модела на здравния медиатор и на социалния работник, които притежават необходимите знания, умения и компетентност и се явяват мост между уязвимите малцинствени общности и здравните и социалните служби:
1. Подобряване достъпа до и предоставяне на качествени социални и здравни услуги, в т.ч. интегрирани междусекторни услуги, съгласно специфичните потребности на целевата група;
2. Предоставяне на индивидуални консултации и социално-здравна медиация на представителите на целевите групи;
3. Повишаване информираността относно социалните и здравните им права; Насърчаване на семейното планиране;16
4. Повишаване на здравната култура.
Предвид възможността за предоставяне на социални услуги, вкл. интегрирани междусекторни услуги на целевите групи според специфичните потребности, както и предвид задължителното асоциирано партньорство с АСП, предоставянето на конкретни услуги (в случай че има такива предвидени от кандидата), трябва да бъдат много добре обосновани и съгласувани с АСП, с оглед възможностите за интегрираност на мерките между социалната и здравната системи, както и в контекста на последваща устойчивост.
ІV. Направление „Развитие на местните общности и преодоляване на негативните стереотипи”:
По ОП РЧР са допустими дейности, свързани с повишаването на самоорганизацията и развитието на потенциала на съответните местни общности чрез организиране на лидерски групи, младежки групи, женски клубове и други доброволчески структури в общността, както и работа с местните активисти и доброволци в партньорство с институциите на местно ниво за разрешаване на съществуващите проблеми и промяна на наложените негативни стереотипи.
1. Общностни дейности за промяна на практики, имащи негативно влияние върху социалното включване на уязвимите групи;
2. Подкрепа за провеждане на целенасочени превантивни дейности за недопускане и предотвратяване на противообществени прояви и правонарушения с оглед подобряване на обществения ред;
3. Планиране, управление, наблюдение и оценка на инициативи за социално-икономическа интеграция на социално изключени хора, представители на уязвимите групи и за общностно развитие;
4. Разработване, регулярно проследяване и анализ на изпълнението на индивидуални планове за трайна интеграция за представители на целевите групи, съдържащи конкретни 







мерки за осигуряване на достъп до пазара на труда, образование, социални и здравни услуги и десегрегация;
5. Инициативи за преодоляване на негативните стереотипи;
6. Инициативи за популяризиране на културната идентичност на етнически общности;
7. Организиране на публични събития, срещи и дискусии с представители на уязвимите групи, местната общност, заинтересованите страни и медиите за:
· постигане на положителна промяна на обществените нагласи към проблемите на най- уязвимите групи от сегрегрираните райони;
· идентифициране на мерки за подобряване социалното включване на представителите на уязвимите групи от сегрегираните райони.
Задължително e всеки проект да съдържа допустими дейности от двете оперативни програми - ОП РЧР и ОП НОИР.
За ОП РЧР е задължително проектите да съдържат дейности от направление I „Подобряване достъпа до заетост“ и направление III „Подобряване достъпа до социални и здравни услуги”. За да се гарантира интегрирания характер на интервенциите, препоръчително е включването на поне една дейност от всяко едно от останалите две направления.
Следва да се има предвид, че мерките, които ще се финансират по Направление I, Направление II и Направление III е необходимо да съответстват на целите на съответното направление и да не дублират мерките, които са описани в Направление IV от Условията за кандидатстване.

5. РАЗМЕР НА БЕЗВЪЗМЕЗДНАТА ФИНАНСОВА ПОМОЩ
Очаква се проектните дейности да се реализират в периода 2021-2023 г.
Допустимият максимален размер на безвъзмездната финансова помощ за всяко проектното предложение е до 1 590 000 лв., от които 1 200 000 лв. по ОП РЧР, като в случаите на приложимост на Регламент (ЕО) № 1407/2013 относно прилагането на членове 107 и 108 от Договора за функционирането на Европейския съюз към помощта de minimis, максималният размер на помощта за партньорите е 391 166 лв. Не се изисква съфинансиране от кандидатите и от партньорите.
6. ДОПУСТИМИ ЦЕЛЕВИ ГРУПИ
6.1. Допустимите целеви групи по ОП РЧР:
1. Представители на уязвимите групи;
2. Хора с произход от други държави;
3. Хора в риск и/или жертва на дискриминация;
4. Хора, населяващи територии, в т.ч. с, селски и изолирани райони, части от населени места, в които е налице концентрация на проблеми, създаващи риск от бедност, социално изключване и маргинализация (висока безработица, ниски доходи, ограничен достъп до публични услуги, териториална сегрегация, пространствена изолация и др.).
ЗАБЕЛЕЖКА:
 „Хора с произход от друга държава“ са лица, чиито родители са родени извън територията на страната. Лицата от тази група може, но не е задължително, пряко да са преживели международна миграция.
„Хора в риск” са лица, които са:
· в зависимост от грижа, поради увреждане или невъзможност от водене на независим и самостоятелен живот;
· с увреждане или за които съществува опасност от увреждания на неговото физическо, психическо и социално благополучие;
· застрашени от социална изолация и социално изключване;
· застрашени от изпадане в бедност
„Жертва на дискриминация“ е лице с ограничени права или привилегии, основани на раса, народност, етническа принадлежност, пол, произход, религия, образование, убеждения, политическа принадлежност, лично или обществено положение или имуществено състояние
6.2. Допустимите целеви групи по ОП НОИР:
1.  Деца и ученици от етническите малцинства и/или от уязвими групи/ и от семейства, търсещи или получили международна закрила;
2.  Младежи от етническите малцинства и/или от уязвимите групи, и от семейства, търсещи или получили международна закрила;
3.  Родители от етническите малцинства и/или от уязвимите групи, и от семейства, търсещи или получили международна закрила.
Интегрираните мерки по настоящата процедура, задължително ще обхванат настанените в социалните жилища, като е допустимо да се включат и други представители, намиращи се в сходна ситуация и попадащи в обсега на целевата група.

7. ПРОЦЕДУРА ЗА ПОДБОР И СРОК НА ОЦЕНКА
Подборът на партньори ще се проведе от комисия, назначена от Кмета на Община Враца, която трябва да разгледат всички постъпили заявления, като за всеки един от кандидатите задължително ще се попълва контролен лист за допустимост.
Контролен лист:
	№
	критерий
	ДА
	НЕ
	НП

	1
	Допустимост на партньора по ОП РЧР
	
	
	

	2
	Допустимост на партньора по ОП НОИР
	
	
	

	3
	Партньорът е държавно или общинско/а училище и/или детска градина или ЮЛНЦ за общественополезна дейност
	
	
	

	3
	Доказателство за финансов капацитет
	
	
	

	4
	Доказателство за оперативен капацитет
	
	
	

	5
	Партньорът притежават поне 1 година опит в управление/изпълнение на проекти и/или опит в изпълнение на дейности, подобни на тези, включени в проектното предложение
	
	
	

	6
	Партньорът разполага с оперативен капацитет за изпълнение на проекти на местно ниво (приложимо в случай, че организацията е партньор в повече от едно проектно предложение и за ЮЛНЦ – партньор/и по ОП НОИР). Организации, които са партньори в няколко проекта, доказват оперативен капацитет и на място на изпълнение на проекта
	
	
	

	Специфични изисквания за допустимост по ОП РЧР

	1
	Партньорът е лице, със самостоятелна правосубектност,
регистрирано и имащо право да осъществява дейност на
територията на Република България
	
	
	

	2
	Партньорът отговаря на изискванията за предоставяне на минимални помощи, в съответствие с Регламент (ЕС) No1407/2013 (неприложимо за партньори, които няма да
разходват средства, както и за общини, училища и детски градини)
	
	
	

	3
	Партньорът е вписан в регистъра на Агенцията за социално
подпомагане (АСП) като доставчик на социални услуги
	
	
	

	4
	В случай че партньорът ще извършва обучение по
професионална квалификация, същият следва да
притежава активна лицензия от НАПОО
	
	
	

	5
	В случай че партньорът ще извършва професионално
информиране и консултиране, същият следва да притежава активна лицензия за професионално ориентиране, издадена от НАПОО
	
	
	

	6
	Партньорът е вписан в регистъра на Агенция за хората с
увреждания в случай, че е кооперация на хора с
увреждания
	
	
	

	
	Специфични изисквания за допустимост по ОП НОИР
	
	
	

	1
	Партньори, които изпълняват проекти по процедури
BG05M2OP001‐3.001 „Подкрепа за предучилищното
образование и подготовка на деца в неравностойно
положение“ и BG05M2OP001‐3.002 „Образователна
интеграция на учениците от етническите малцинства и на учениците, търсещи или получили международна закрила“ по ОП НОИР, както и по Компонент 1 на интегрираната процедура между двете оперативни програми, при кандидатстване по настоящата процедура следва да опишат как ще се разграничават проектите, ако същите се застъпват в периода на изпълнение и как ще бъдат надграждани вече приключилите проекти
	
	
	

	2
	Партньорите ‐държавни или общински училища и детски градини, които участват в изпълнението на проекти по процедури „Подкрепа за успех“ и „Активно приобщаване в системата на предучилищното образование“ по ОП НОИР при кандидатстване по тази процедура описват как ще се разграничават и надграждат проектите, когато същите се застъпват в периода на изпълнение.
	
	
	

	3
	С цел изпълнение изискването за оперативен капацитет на партньорите по ОП НОИР се признава такъв на самия партньор, а не само на членовете на неговия екип
	
	
	



Забележка: НП - неприложимо 

За да бъде оценен положително и да бъде включен в проектното предложение на Община Враца, всеки кандидат‐партньор трябва да получи съгласно зададените критерии в Контролния лист само отговори „ДА“ или „НП“.

Ако при попълването на Контролния лист, някой от кандидатите получи отговор „НЕ“, то оценката на допустимостта и капацитета му ще се прекрати веднага и същият ще бъде отхвърлен.

Непредставилите всички изискуеми документи, съгласно Списъка на документи (Приложение №5), също няма да бъдат допуснати до участие в подбора и кандидатурата им ще бъде отхвърлена. 

Допуснатите до участие в процедурата кандидати за партньори по ОП РЧР се оценяват и съгласно Изискванията към кандидатите за партньори по ОП РЧР и Методика за оценка (Приложение №4).

Оценката на допуснатите до класиране кандидати  ще се извърши по следните критерии:

КАНДИДАТИ ЗА ПАРТНЬОРИ ЗА ДЕЙНОСТИТЕ ПО ОП РЧР:

	№
	критерий
	максимален брой точки

	1
	Опит и готовност за наемане на персонал
	до 60 т.

	2
	Работен капацитет на кандидата и квалификация на кадрите
	до 10 т.

	3
	Дейности, които кандидата ще реализира като партньор по проекта и предложен бюджет
	до 30 т.





КАНДИДАТИ ЗА ПАРТНЬОРИ ЗА ДЕЙНОСТИТЕ ПО ОП НОИР:

	№
	критерий
	максимален брой точки

	1
	Финансов капацитет
	до 25 т.

	2
	Работен капацитет на кандидата и квалификация на кадрите
	до 25 т.

	3
	Дейности, които кандидата ще реализира като партньор по проекта и предложен бюджет
	до 50 т.




Комисията, назначена от Кмета на Община Враца, след като оцени всяка организация-кандидат за партньор, изготвя доклад за своята работа, в който отразява класирането на кандидатите за партньори, съгласно посочените критерии. Докладът за подбор на 
партньорски организации се предоставя на Кмета на община Враца за утвърждаване и издаване на заповед за избраните за партньори организации.
Резултатите от процедурата се съобщават на избраните партньори в 7-дневен срок от издаването на заповедта.
Одобрените партньори ще бъдат поканени да се включат в разработването на проектното предложение и ще им бъде предложено да подпишат Споразумение за партньорство.










С условията за кандидатстване, документи за попълване, документи за кандидатстване и документи за информация по  Процедура  BG05M9OP001-2.056 - „СОЦИАЛНО-ИКОНОМИЧЕСКА ИНТЕГРАЦИЯ НА УЯЗВИМИ ГРУПИ. ИНТЕГРИРАНИ МЕРКИ ЗА ПОДОБРЯВАНЕ ДОСТЪПА ДО ОБРАЗОВАНИЕ“ –  КОМПОНЕНТ 2  може да се запознаете на следният електронен адрес:
 https://eumis2020.government.bg/bg/s/Procedure/Info/0fd7f679-4b4c-4af1-9d4e-a343c24d9c05 

